Argitektuur, die wetenskap van ontwerp
Tuis|Home • Die Bybel • Hervorming • Moedersdag • Vadersdag • Fotografie • Teddies • Spele • Stede • Pretparke • Vuurtorings • Br�e • Kastele • Argitektuur • Lugballonne • Windkrag • Veerbootrit • Tegnologie • Asimo • Smart Dust • Mars
Soek in hierdie webwerf Argitektuur
Die tema Argitektuur, is nie so eenvoudig as wat mens aanvanklik mag dink nie. Daar kan hoofstukke en boeke geskryf word oor die onderwerp.Van die vroegste tye af het die mens die begeerte gehad om meer permanente skuiling te h� of om strukture te h� waar daar met groter veiligheid teen die elemente, vyande of gevaar geskuil kan word. Mens lees in G�nesis 11 van die maak van die vroegste boumateriaal naamlik, stene. Die mens se begeerte om 'n hemelho� toring te bou, word van vertel in G�nesis 13 (Toring van Babel). Tydens die bouwerke van Salomo om die tempel, die paleise en stede te bou, word daar nogal baie van die soort beplannings, bouplanne, hout, klip, bouers en hul werksmetodes en selfs die ontwerpers, wat die versierings moes ontwerp, gepraat. (1 Konings 5 tot 9)
Kliek foto vir groter weergawePlattelandse houthuis
Dorpies en stede het deels ontwikkel, omdat 'n groep mense makliker hulself kon beskerm teen gevare as wat enkelinge daarin kon slaag. Die behoorlike bou van poorte, stadsmure, toegangsbr�e, uitkyk- of wagtorings, die waterkanale, ens, het dus alles groot waarde gehad in die verlede. So lees mens byvoorbeeld van Nehem�a en sy stryd om die mure van Jerusalem herstel te kry, sodat sy volk weer in veiligheid kon woon. (Nehem�a 3 tot 5)
Argitektuur is die skep van strukture, die wetenskap van aspekte soos grootte, vorm en doel daar rondom, maar in meeste gevalle ook die estetiese of voorkoms van so 'n skepping. Argitektuur sluit nie net in geboue nie, maar ook ander stukture soos br�e, paaie, die uitleg van 'n stad of dorp en alle dele rondom dit. Argitektuur is nie net doelmatig nie, maar vertoon ook iets van die tyd waarin die voorbeelde van 'n styl geskep en gebruik was. Dinge soos die doel van die gebou, kultuur, klimaat en beskikbare hulpbronne in die omgewing, het baie te make met die keuses van die argitektoniese beplanning van 'n gebou of groep geboue en selfs 'n stadsgebied, voorstad of dorp.
As mens dink aan voorbeelde van indrukwekkende argitektuur kom baie imposante strukture in die gedagtes, soos die muur van China, wolkekrabbers, damme en kanale, sterrewag-geboue, vuurtorings, lughawens en ruimtestasies, tonnels, sportstadions, torings, katedrale, paleise, die piramides en die sfinks by Giza, tempels, monumente en talle ander groot strukture.
Kliek foto vir groter weergaweGedeelte van die muur van China
Die belangrikste kenmerke van die Antieke argitektuur, is die voorkoms en gebruik van suile of pilare. 'n Suil met die kapiteel wat die argitraaf met sy fries en fronton of kroonlys stut, is tipiese van di� tyd. Die drie belangrikste style in ontwerpe van Griekse pilare in die Antieke tyd was die Doriese pilare met die basiese pilare en pragtige versierings in die fries-gedeelte. Tweedens was daar die Ioniese styl met die tipiese gekrulde deel by die kapiteel en derdens was daar die Korinthiese styl wat ingewikkelde patrone en baie versierings in die kapiteel gehad het. Die marmer tempelgebou op die Akropolis in Athene, naamlik die Parthenon, is tipiese van die Antieke Doriese styl.Die sewe wonders van die Antieke tyd was almal groot strukture, wat oa ingesluit het die Vuurtoring van Alexandri� (Pharos), die Hangende tuine van Babilon, die Kolossus van Rhodos, wat 'n hawe ingang was en die piramides in Egipte.
Kliek foto vir groter weergaweRoosvenster (deel van 'n Gotiese kerk)
Gedurende die Romeinse tyd kom die gebruik van die boog en koepels tot sy reg. Die styl het reeds so vroeg as 3 000 VC in Babeloni� bestaan. Die Palatynse Kapel in Palermo is 'n voorbeeld van 'n gebou waar die Bisantynse styl pragtig verteenwoordig word.Nog 'n belangrike styl is die Gotiese. Dit is onderskeibaar deur die besondere ho� spitstorings, groepe pilare, baie ho� bo� en veelvuldige kleiner versierings en toringkies aan stutmure. Hierdie styl vier hoogty in die 13de en 14de eeue en talle katedrale was in di� styl gebou.
In die moderne tyd het die ontwikkeling van bronne soos metaal, staal, beton en allerlei ander soort materiale met unieke en sterk kwaliteite, die bou van besondere strukture en geboue moontlik gemaak. Kragtige en groot strukture soos die Panama-kanaal, die Niagara-kragstasies, ruimtesentrums soos di� ene in Houston en die Internasionale Ruimtestasie, die Kanaaltonnel tussen Engeland en Frankryk onderdeur die Engelse Kanaal en talle soortgelyke groot stukture word nou al hoe meer alledaags.Besondere ontwikkelings, in bv die bou van baie ho� geboue op ronde albastervormige stutte of vere, wat skokke en aardbewingsgolwe gedeeltelik kan absorbeer, maak dat wolkekrabbers in aardbewings-geteisterde gebiede, die skokgolwe met heelwat beter sukses kan hanteer as voorheen.
Omgewingsbewarings-pogings het ook reuse strukture soos groot windlaaiers en sonkragopwekkers laat ontstaan. Gewone woonhuise maak ook deesdae al hoe meer gebruik van energiebesparende ontwikkelings soos dakpanele vir die deurlating van natuurlike lig en sonpanele vir kragopwekking. Kweekhuise vir die produseer van voedsel word ook al hoe meer doeltreffend gebruik. Dit is die goeie beplanning van sulke biologiese sfere of kweekruimtes wat beter resultate met voedselproduksie al hoe suksesvoller maak.
Kliek foto vir groter weergawePierre Laporte Brug
Die woord argitektuur is afgelei van die Griekse woord arkitekton (meesterbouer). Argitektuur word juis in daardie sin ook gebruik in talle ander gebiede. Die hooftoepassing van die uitdrukking verwys gewoonlik na die opgeboude omgewing, maar die omvang van die woord is uitgebrei na die kuns en dissipline vir skepping van 'n plan vir enige ingewikkelde voorwerp of stelsel. So word daar rekenaar-argitektuur gevind in beide die harde- en sagteware omgewings, sowel as die Internet-diensverskaffings areas. 'n Mens se persoonlike rekenaar of werkstasie het sy eie argitektuur en so ook al die netwerke en databasisse rondom dit. Die kommunikasiewese bestaan grootliks uit sulke argitekture. Dit kan ook verwys na die implisiete argitektuur van wiskunde of abstrakte dinge soos musiek, die o�nskynlike argitektuur van natuurlike dinge, soos geologiese formasies of biologiese selle, of mensgemaakte dinge soos organisasies. In elke geval word 'n argitektuur gesien as 'n subjektiewe menslike perspektief van die verwantskappe tussen die komponente van 'n soort struktuur of stelsel.Argitektuur omsluit dus nie net die styl en bou van geboue in nie, maar is die wetenskap van die ontwerp, bou, skepping of waarneming van strukture, hetsy fisies of abstrak. Lees meer oor Stede
Lees meer oor Br�e
Lees meer oor Kastele
Lees meer oor Vuurtorings
Lees meer oor Pretparkstrukture
Die wonderlike w�reld van die natuur
ADSA � 1998-2016